ועדת הכספים, כנסת 25, פרוטוקול מספר 301, 2024-01-23 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  בוקר קשה מאוד, אסון גדול שקרה, אי אפשר אפילו לתאר את זה, זה דבר שהוא בלתי מתקבל על הדעת

משה גפני:  האמת ששמעתי את זה אתמול והתלבטתי אם לבטל את הישיבה

משה גפני:  אנחנו הולכים לדון על דברים שהם חשובים מאוד, אבל הכל מתגמד לעומת הנושא הזה

משה גפני:  אין ברירה, צריך להמשיך, כך ציוו לנו וכך צריך לעשות

משה גפני:  אני שולח את תנחומנו למשפחות השכולות, כל כך הרבה משפחות, איחולי החלמה לפצועים, ואנחנו מתפללים לקדוש ברוך הוא שיאמר לצרותנו די, שזה ייגמר ויפסיק

משה גפני:  בקשה, ינון

ינון אזולאי: תודה רבה לך, אדוני היושב ראש

ינון אזולאי:  פתחת בדבר החשוב לכולנו

ינון אזולאי:  צמד המלים "אותר לפרסום" זה כאב אדיר כי אנחנו יודעים שזו עוד מודעה של עוד משפחות שכולות, עוד יתומים, עוד אלמנות

ינון אזולאי:  אתמול אחר הצוהריים התהלכה פה השמועה כמו אצל כולם

ינון אזולאי:  הבוקר דיברתי עם מנהל בית חולים שחזר ממילואים כבר פעמיים

ינון אזולאי:  הוא אמר לי: "אתה לא מבין, אני לא ישן מאתמול כי אני יודע מה זה המקומות האלה

ינון אזולאי:  אתה מדבר עם חיילי מילואים שפונים ואתה לא יודע איפה לשים את הראש"

ינון אזולאי:  עם ישראל לא נרדם בלילות האלה

ינון אזולאי:  הכאב והשכול הוא של כולם

ינון אזולאי:  אנחנו באמת משתתפים בצערן של המשפחות, מתפללים לשלומם של כל החיילים שיחזרו בריאים ושלמים, שהפצועים יחלימו במהרה וכל החטופים יחזרו הביתה בריאים, עד כמה שאפשר להגיד בנפשם וברוחם, במהרה, עם כמה שפחות אבדות לנו כעם ישראל, כחיילים

ינון אזולאי:  שיהיו רק בשורות טובות

ולדימיר בליאק: גם אני חשבתי הבוקר אם אנחנו צריכים לבטל את הדיונים

ולדימיר בליאק:  האירוע שקרה פה אתמול היה אירוע כואב, כשהבוקר התעוררנו לבשורה הנוראית הזאת, לאסון כבד

ולדימיר בליאק:  דווקא בבקרים כאלה, בימים כאלה, אנחנו צריכים לזכור למה אנחנו כאן, מה המשימה שלנו, מה הערכים שלנו

ולדימיר בליאק:  ליבנו עם משפחות הנופלים, ואנחנו מתפללים לרפואת הפצועים

ולדימיר בליאק:  אנחנו צריכים לעשות הכל כדי להשיב את האנשים שלנו שנמצאים עכשיו בעזה הביתה

ולדימיר בליאק:  יצאתי עכשיו מישיבת השדולה של שלי טל מירון וצגה מלקו שנשמעו בה עדויות מאוד קשות על אלימות מינית ב-7 באוקטובר, שנשמעה בה עדות של אביבה סיגל, החטופה שחזרה, על מה שהיא ראתה שם ומה שמתרחש שם עכשיו

ולדימיר בליאק:  אנחנו צריכים לדבר על זה, אנחנו צריכים לזכור את זה, אנחנו צריכים להשאיר את הנושא על סדר היום, ואנחנו צריכים לעשות הכל כדי להשיב את האנשים שלנו הביתה, זו החובה המוסרית שלנו

ולדימיר בליאק:  אני משתתף בצער המשפחות, יהי זכרם של הנופלים ברוך

סימון מושיאשוילי: הלב נקרע על כמות כזאת של נופלים

סימון מושיאשוילי:  זה החזיר אותי אחורה ל-1997 כששירתתי בחיל הים והביאו  את רוב הנופלים באסון המסוקים לבסיס חיל הים בחיפה

סימון מושיאשוילי:  זה היה נורא ואיום אסון המסוקים, במיוחד כשאחד הנופלים, ארז שטרק, היה בן העיר שלי

משה גפני: קרית אתא?     

סימון מושיאשוילי: כן, הוא למד שנה מעלי

סימון מושיאשוילי:  אני זוכר שכשהייתי רואה את אימא שלו המנוחה - מאז אותו יום היא לא הייתה אותה גברת - הייתי פשוט עושה סיבוב ברחוב רק כדי לא להיתקל בה

משה גפני: אנחנו בכל זאת נעבור לנושא הראשון שאנחנו אמורים לדבר עליו, והוא סכנת סגירת מפעל ויטה פרי הגליל

משה גפני:  למפעל פרי  הגליל יש היסטוריה בוועדת הכספים

משה גפני:  המפעל בשעתו עמד בסכנת סגירה

משה גפני:  מפעל פרי גליל הוא מפעל עוגן בחצור הגלילית, במיוחד כשאנחנו היום מדברים על הצפון

משה גפני:  הנושא הזה הוא נושא מאוד חשוב מבחינה כלכלית לתושבים שם, לכל האזור

משה גפני:  אני אז עשיתי ישיבה של ועדת הכספים במפעל עצמו, בפרי גליל, כשהיה ברור שהמפעל ייסגר כי היה חסר כסף

משה גפני:  היו עשרים וכמה חברי כנסת שבאו לדיון, כשבסופו של דבר הממשלה העמידה את הסכום הנדרש בכדי שהמפעל ימשיך

משה גפני:  לא רק שהוא המשיך, הוא גם גדל, הוסיפו אגפים נוספים

משה גפני:  המפעל עובד מאז כבר שנים רבות

משה גפני:  יש במפעל לא רק עובדים יהודים, יש גם שאינם יהודים שעובדים בפרי גליל – הרבה מהם מגיעים מטובא-זנגרייה

משה גפני:        התברר בימים האחרונים ששוב אנחנו מגיעים לסכנת סגירה

משה גפני:  מוטי חזיזה, יושב ראש ועד העובדים, הראה לי ששלחו מכתב על כך שהולכים לפטר 53 עובדים מתוך 130 עובדים

משה גפני:  זה נובע מהרבה מאוד סיבות, בעיקר מזה שהממשלה לא נותנת את ליבה לסייע לחקלאים באזור הגליל כדי שיוכלו לספק את התוצרת למפעל

משה גפני:  מאפשרים ייבוא מתורכיה ואז למפעל לא יהיה זכות קיום והוא לא יוכל להחזיק מעמד

משה גפני:  נזעקתי לעניין הזה כדי לשמוע מה הולך לקרות עם זה

משה גפני:  האם משרד החקלאות רוצה להתייחס?     

שושי רשף מור: בוקר טוב, כמובן בוקר קשה מאוד

שושי רשף מור:  אנחנו מאוד מודאגים מהאפשרות הזאת שהקו הזה ייסגר

שושי רשף מור:  המפעל הזה צורך תוצרת חקלאית מדונמים רבים מאוד

שושי רשף מור:  חלק מהמוצרים שהוא מייצר מהווים כ-50% מהייצור המקומי הישראלי

שושי רשף מור:  חשוב להבין שמדובר בגידולים שלא קל להחליף בדברים אחרים, בפרט במטעים

ינון אזולאי: אם יגדלו שם משהו אחר, המדינה תיתן אפשרות לייבא

שושי רשף מור: אנחנו מאוד רוצים שהקו הזה יישמר

שושי רשף מור:  כפי שהיו פה דיונים בשבועות האחרונים לא פעם, הסיפור של העלאת המכסים על מוצרים חקלאיים לתעשייה זה בדיוק זה

שושי רשף מור:  הבקשה היא לתקן טעויות שקרו, לתקן את הסעיפים כך שיחזור המכס

ינון אזולאי: מה שעבר פה בשבוע שעבר היה עצירה

שושי רשף מור: נכון, זה היה עצירה

שושי רשף מור:  המוצרים של החקלאים לתעשייה, כשבכללם הנושא הזה, נכנסו בטעות סופר לרפורמה

ינון אזולאי: אמרתם את זה פה, אבל לא תיקנו את זה

שושי רשף מור: היו גם הסכמות על מוצרים נוספים, אבל כל הדברים האלה תקועים

שושי רשף מור:  זה היה יכול למנוע או לדחות את המצב שאנחנו נמצאים בו היום

ינון אזולאי: האם כשמייבאים משפים את המפעל שזה פגע בו? האם עושים איזו שהיא בקרה, או שבכל זאת מאפשרים למפעל להיפגע, מאפשרים לפטר?         

שושי רשף מור: אם הייבוא הוא כלכלי הוא מתקיים

ינון אזולאי: מה שיקרה זה שפרי גליל ייסגר - אם קיים עוד מפעל כזה בארץ, גם הוא ייסגר - ואז היבואנים יגידו, "תשמע, אין לנו תחרות בארץ, אנחנו יכולים להתחיל להעלות את המחירים"

ינון אזולאי:  האם נגיד אז לאנשים לפתוח מפעלים בארץ? האם נתחיל לתת להם תמריצים להקים מפעלים אחרי שזרקנו את העובדים? איפה הבקרה כדי שהדבר הזה לא יקרה?      

שושי רשף מור: מדובר על מדיניות ממשלה שאנחנו לא אחראים עליה

משה גפני: אתם כן אחראים עליה

שושי רשף מור: התכנית הייתה שמול הורדת המכסים תגיע תמיכה ישירה

שושי רשף מור:  תמיכה ישירה אמורה לבטא את - -     

ינון אזולאי: לכמה זמן תמיכה ישירה?     

שושי רשף מור: התמיכה הישירה בעולם - -     

ינון אזולאי: בישראל, לא בעולם

שושי רשף מור: התמיכה הישירה אמורה להיות קבועה, היא לא משהו שאתה מבטל

שושי רשף מור:  באירופה, בנוסף לתמיכה ישירה יש במוצרים מרכזיים גם מכסי מגן

משה גפני: מה התפקיד של משרד החקלאות? אתם לא צריכים להיות אלה שקובעים לממשלה את המדיניות כאשר מדובר על חקלאות?     

ולדימיר בליאק: למה התמיכה הישירה לא מגיעה?     

שושי רשף מור: המדיניות היא של המכס

שושי רשף מור:  התמיכה הישירה היא של משרד האוצר

ינון אזולאי: לא קיבלתם כסף כדי להעביר לתמיכה הישירה?      

שושי רשף מור: לא

משה גפני: לא ראיתי בשום שלב שפתיחת הייבוא בנושאים האלה מוזילה מחירים

משה גפני:  נכון שזה מעשיר יבואנים

ולדימיר בליאק: זה לא מדויק

משה גפני: זה מוזיל מחירים?     

ולדימיר בליאק: בוודאי

משה גפני: בחקלאות?      

ולדימיר בליאק: במדיניות נכונה ומאוזנת זה יכול להוזיל מחירים

ולדימיר בליאק:  אנחנו לא איזה אי שחוקי הכלכלה לא עובדים בו

גלעד קריב: ולדימיר, בוא נאמץ את חוקי הכלכלה לגבי החקלאות מהאיחוד האירופאי

ולדימיר בליאק: אני בעד

ינון אזולאי: אני לא מדבר איתך על האיכות

ינון אזולאי:  פעם אחת הבאתי עגבנייה שייבאו מתורכיה והילד שלי שיחק איתה, הוא חשב שזה מכפר השעשועים

ינון אזולאי:  אין לה טעם, אין לה ריח

ולדימיר בליאק: הבעיה שלנו היא שאין פה מדיניות לטווח ארוך, שכל ממשלה מנסה לקדם רפורמה משלה ומגיעה ממשלה אחרת ועוצרת אותה

ולדימיר בליאק:  למה הכסף לא הגיע לתמיכה ישירה? כי אין מדיניות

ינון אזולאי: אני לא אוהב את המילה "תמיכה"

ינון אזולאי:  תמיכה זה כאילו שצריכים לעזור לנזקקים שנקראים חקלאים

ינון אזולאי:  הם לא נזקקים

ינון אזולאי:  החקלאים והמפעלים רוצים לתת את הפרנסה לאנשים האלה בכבוד, הם לא רוצים תמיכות, הם לא רוצים כלום

ינון אזולאי:  גם אם בסופו של דבר זה מוזיל את המוצר לצרכן, זה מוזיל לתקופה

משה גפני: גם לתקופה זה לא מוזיל

ינון אזולאי: ראינו את זה כשכל חוות הדגים נסגרו ופתאום המחירים עלו

משה גפני: מוטי חזיזה, מה קרה פתאום?     

מרדכי חזיזה: אני רוצה להביע צער לגבי מה ששמענו בדרך, לגבי המקרה שקרה, כשאני מאמין שכל מי שנמצא פה מזדהה איתנו

משה גפני: אמרנו את זה בתחילת הישיבה

מרדכי חזיזה: מורי ורבי משה, אם לא היית נותן את הזכות לעובדי הייצור לדבר, אף אחד לא היה שומע אותנו

מרדכי חזיזה:  אני חייב לפרגן לך ולצוות שלך שעובדים במזכירות

משה גפני: לחברי הוועדה

מרדכי חזיזה: לחברי הוועדה ולכל הצוות שנתן לנו את הזכות להגיע לפה ולהגיד עד כמה הדברים קשים בצפון, עד כמה עובדי הייצור מטולטלים ונופלים בין הכיסאות

מרדכי חזיזה:  אני חייב להודות לך

מרדכי חזיזה:  למה אני אומר את זה בפתיח? כי כשאני מנסה להשיג את שר הכלכלה, הוא לא חוזר אלי

מרדכי חזיזה:  אני גם לא יודע מי זה השר לפיתוח הנגב והגליל כי הוא לא בא לפריפריה הצפונית ומתייחס אלינו

מרדכי חזיזה:  אין לנו מענה

מרדכי חזיזה:  מי שענה לנו וקיבל את הבקשה שלנו היית אתה, היושב ראש

גלעד קריב: שר הכלכלה עסוק בפריימריז

מרדכי חזיזה: לצערי כן

מרדכי חזיזה:  הפריימריז שלנו הוא לשרוד בחיים, במציאות של החיים

מרדכי חזיזה:  חברים, מפעל פרי הגליל זה מפעל העוגן של העיירה חצור הגלילית

מרדכי חזיזה:  אני מזמין את כולם לחצור הגלילית, זה נמצא ממש בצפון

מרדכי חזיזה:  מדובר על מפעל שמשה, יושב ראש הוועדה, מכיר

מרדכי חזיזה:  ב-15 השנים האחרונות אנחנו עוברים את כל מדורי הגיהינום

מרדכי חזיזה:  האם מה שמגיע לעובד ייצור זה לקבל את ה"מתנה" הזאת? מה אנחנו מבקשים? לא באתי לבקש כסף, לא באתי לבקש תרומה, לא באתי לבקש תחנונים, באתי לבקש את הזכות של העובד לעבוד במדינת ישראל

מרדכי חזיזה:  גם את הזכות הזאת לוקחים לנו? אנחנו לא עסוקים בפריימריז, אנחנו עסוקים בהישרדות של החיים

מרדכי חזיזה:  יש לנו עובדים שהילדים שלהם נלחמים בעזה

מרדכי חזיזה:  יש לי כאן את מכתב השימוע לפני פיטורים

מרדכי חזיזה:  במה העובדים יתעסקו - האם במצב הכלכלי, הביטחוני או הנפשי? כמה כבר משתכרים במפעל פרי הגליל? מה המשכורת? עובדת היום בבוקר אמרה לי, "מוטי, הבן שלי מתחתן, קיבלתי מכתב פיטורים, מה אני הולכת לעשות"? מה אני אומר לעובדת כזאת? מה חטאה? במה היא חטאה? במה היא טועה? בזה שהיא רוצה לעבוד עם משכורת של 5,000 שקל? גם את הזכות הזאת לוקחים?      לא ייתכן שהמדיניות של ממשלת ישראל תהיה לייבא מתורכיה, מסין, מטאיוואן, מהולנד, הרי הם אנטישמיים שם, הם לא מגיעים לפה, הילדים שלהם לא משרתים בצבא

מרדכי חזיזה:  נותנים להם את הפרגון ובאים לגמור אותנו, כשאותנו זה גם את החקלאים

מרדכי חזיזה:  הבאתי לפה מכתב מאיגוד החקלאים, אדוני היושב ראש, כדי למסור לך

מרדכי חזיזה:  אם לא יהיה פרי הגליל לא תהיה חקלאות

מרדכי חזיזה:  למי ייצרו? ישלחו את הירקות לתורכיה, לסין, להולנד? איפה אנחנו? מה קרה לנו? למה זה קורה? אני מנסה להשיג את שר הכלכלה

מרדכי חזיזה:  אז מה אם אני עובד ייצור? תענה, תתייחס, הרי אתה מתיימר להיות ראש ממשלה בעתיד

מרדכי חזיזה:  בוא תתייחס אלינו

מרדכי חזיזה:  אין מענה

מרדכי חזיזה:  ביום הכי סוער וביום הכי כואב הגעתי לפה מהצפון

מרדכי חזיזה:  אין מי שישמע אותנו חוץ ממך, אדוני היושב ראש, וכל הצוות שנמצא פה

מרדכי חזיזה:  אני מקווה שמפה יצאו השליחים שלנו, של עובדי הייצור

מרדכי חזיזה:  בעל הבית רוצה לסגור את המפעל

מרדכי חזיזה:  אין לו למה לפתוח אם מורידים את המכסים

מרדכי חזיזה:  בפרי הגליל ייצרו פעם טונה, אבל אז החליטו על ייבוא

מרדכי חזיזה:  אתה יודע, כבוד רבי ומורי משה, מה קרה כשסגרו את הטונה? המחירים עלו

מרדכי חזיזה:  מה יש היום?     

משה גפני: ולדימיר, המחיר של הטונה יותר - -          

ולדימיר בליאק: כי אין מדיניות, כי יש יבואן אחד

גלעד קריב: זה לא רק שיש יבואן אחד, זה גם בגלל שהשוק המקומי לא מסוגל להתחרות

ולדימיר בליאק: לא באמת פתחת את השוק

ולדימיר בליאק:  הבעיה שאין מדיניות כוללת

מרדכי חזיזה: אדוני היושב ראש, מה יש לנו היום? יש לנו את הירקות הקפואים, את השימורים

מרדכי חזיזה:  אנחנו לא רוצים כלום, אנחנו רוצים רק לעבוד

משה גפני: מה שאתה אומר זה שזו לא רק פגיעה בתעשייה, במפעל, זו פגיעה גם בכל החקלאים

מרדכי חזיזה: יש גם מאות משפחות במערך הלוגיסטי, אם זה המפעל של הקופסאות, של הקרטונים

מרדכי חזיזה:  מתפרנסים מהמפעל הזה מעל 1,000 משפחות

מרדכי חזיזה:  אנחנו כרגע 53 עובדים מהעיירה חצור הגלילית

מרדכי חזיזה:  העובדים לא חטאו, הם עובדים 30 ו-40 שנה

מרדכי חזיזה:  אם את הזכות המינימאלית של עובד לא נשארה בארץ, מה נשאר לעשות? ישווקו אותנו לתורכיה? מה יש לנו בחצור הגלילית?     

משה גפני: לא ניתן את זה

מרדכי חזיזה: באתי ביום הכי סוער מהצפון הרחוק, ביום הכי כואב

משה גפני: איך בחצור המצב?     

מרדכי חזיזה: פחות מקרית שמונה, אבל עדיין אנשים בלחץ, לא יודעים מה יהיה מחר, מה יהיה מוחרתיים

מרדכי חזיזה:  רבי משה, עוד לא שמעתי מישהו מהשרים ששואל מה עם חצור, מה עם עובדי פרי הגליל

מרדכי חזיזה:  עוד לא נתקלתי באחד שמתעניין

מרדכי חזיזה:  אז בסדר, אנחנו לא הייטקיסטים, אנחנו רק אנשים שרוצים לחיות ולעבוד

מרדכי חזיזה:  ביום הבחירות יודעים לעבור בחצור? זה כן? זה אין בעיה?     

ינון אזולאי: לא אומרים לכם להצביע דרך המחשב, דרך ההייטק

ינון אזולאי:  יום אחד הם צריכים אתכם, אבל ביתר הזמן אף אחד לא מתייחס

ינון אזולאי:  כשאתה מנסה לתפוס שר כלכלה אתה לא מצליח לתפוס אותו

מרדכי חזיזה: מי שואל אותנו? מי מתייחס אלינו?         

ינון אזולאי: זה מטריף את הדעת ששרים שאחראים - אני כואב את זה

ינון אזולאי:  יושב לך פה בן אדם לא פעם ראשונה, לא פעם שנייה

גלעד קריב: יש פה מפלגה אחת שלא שלחה נציג לדיון

ולדימיר בליאק: מפלגה מאוד גדולה

אליעזר רונן: לפי הפגישות שקיימנו עם הבעלים ועם המנכ"ל, פרי גליל נמצאת על המדף למכירה ולא מצליחים למכור אותה

אליעזר רונן:  גם לא ניתנה הנחיה לחקלאים שעובדים עם המפעל לשתול על מנת שיהיה לו מוצר שהוא יוכל לארוז

אליעזר רונן:  הצענו להקטין את מספר המפוטרים תמורת איזה משהו בתוך ההסכם הקיבוצי, אבל גם לזה הם סירבו

אליעזר רונן:  היה בזמנו מפעל בירוחם שנקרא "אמיליה קוסמטיקס", ששר האוצר לשעבר משה כחלון ניסה להגיע לאיזה שהוא הסדר עם הבעלים ובעזרת משרד האוצר לממן לתקופה מסוימת את השכר של אותם עובדים שהיו מיועדים לפיטורים עד שהמפעל ייצא למכירה או שתיעשה תכנית הבראה

אליעזר רונן:  אני חושב שזה מתאים מאוד גם לפרי הגליל

אליעזר רונן:  יש מספר חודשים בודדים שניתן לעשות את זה, וזה לא הרבה כסף

משה גפני: למה אתה לא הולך לתפוס את השור בקרניו? אם יעשו את המכס על החקלאות התעשייתית, אתה פותר את הבעיה כאן

אליעזר רונן: נכון

משה גפני: איך אמר מוטי חזיזה? "אני לא באתי לבקש תרומות, אני רוצה שיתנו לנו לעבוד"

ינון אזולאי: אליעזר, אני פחות מסכים איתך שצריך לצמצם את פיטורי העובדים

ינון אזולאי:  אני רוצה להזכיר לך שהמפעל הזה היה עם 350 עובדים

ינון אזולאי:  היום הוא עם 120 עובדים

ינון אזולאי:  אתה נותן לו פתח בעוד שנה לבוא לפה  עם עוד פיטורי עובדים, מה שיגרום בעוד שנתיים למפעל להיסגר

ינון אזולאי:  כשאנחנו נותנים להם לגיטימציה להכניס את הפיטורים הראשוניים, זה אומר שאנחנו מסכימים שהמפעל הזה ייסגר באיזה שהוא שלב

ינון אזולאי:  אנחנו פה חושבים שהמפעל הזה לא אמור להיסגר, אנחנו חושבים שהוא אמור להתעצם, אמור להיות יותר גדול ממה שהוא, אמור לקלוט יותר עובדים

ינון אזולאי:  אנחנו יודעים שהחקלאים נמצאים במצב מאוד קשה, שהם אלה שנמצאים בגבולות, שהם אלה שמחרפים את נפשם לקטוף פירות וירקות בשביל שיגיעו לשווקים וכולנו נוכל לשבת סביב השולחן כדי לאכול את זה

ינון אזולאי:  אנחנו לא מסכימים לפיטורי עובדים, במיוחד לא בתקופת מלחמה, כי אנחנו בכך הורגים את החקלאים והורגים את האנשים האלה במפעלים

ינון אזולאי:  אל תיתן להם את הפתח לפיטורים

אליעזר רונן: בכך שאנחנו מצמצמים את מספר המפוטרים למינימום האפשרי אנחנו גורמים לכך שהמפעל ימשיך לעבוד

אליעזר רונן:  המשמעות של פיטורי 53 עובדים היא סגירה

אליעזר רונן:  אנחנו רוצים לשמור את המפעל הזה חי, כדי שיוכלו למכור אותו או להביא בעלים אחרים, שותפים אחרים

משה גפני: אין ויכוח שאנחנו נגד הפיטורים, זה ברור לגמרי, וצריך לעשות את המאבק הכי נחרץ

משה גפני:  אתם בהסתדרות בוודאי צריכים לעשות את המאבק הזה

משה גפני:  אנחנו מדברים על להשאיר את כל התשתית העקרונית של המפעל, לא להביא מתורכיה מוצרים חקלאיים

אליעזר רונן: בוודאי, אנחנו מתנגדים לזה לחלוטין

ינון אזולאי: אתה יודע מה יקרה לפי שיטתך? יבוא מישהו גדול, יקנה אותם ואז יגיד שזה לא משתלם לו ויסגור

ינון אזולאי:  מה קרה בישקר? נתנו להם להישאר, ואז מישהו מארצות הברית קנה את המפעל ושלח את העובדים הישראלים הביתה

אליעזר רונן: אתה צודק בזה, אבל יש עוד מפעל במגדל העמק, מפעל סנפרוסט, שגם הוא בסכנה, כששם מועסקים קצת יותר עובדים מפרי הגליל

אליעזר רונן:  אנחנו מתנגדים לייבוא

אליעזר רונן:  מה קרה עם הטונה? נסגר מפעל הטונה סטרקיסט בטירת הכרמל והבעלים הפך להיות היבואן מס' 1 בארץ

אליעזר רונן:  זה מה שיקרה גם פה, לצערי הרב

אליעזר רונן:  אנחנו מתנגדים לסגירת המפעל, הבהרנו לבעלים מה העמדה שלנו בעניין הזה, ואם נצטרך, גם נתחיל בפעולות

יוסף עטאונה: איפה הממשלה לגבי הסוגיה של הפיטורים?     

משה גפני: אני לא יודע איפה הממשלה, תיכף נראה

סימון מושיאשוילי: אנחנו בזמן כל כך קשה, שאני חושש למחלה מדבקת

סימון מושיאשוילי:  אתמול ראיתי שהשירותים הווטרינרים הורו להשמיד 300,000 תרנגולות

משה גפני: למה?     

סימון מושיאשוילי: כי לולים נפגעו בצפון כתוצאה מהמלחמה

סימון מושיאשוילי:  גם בצפון יש מלחמה

סימון מושיאשוילי:  מי שחושב שזו לא מלחמה, שמחכים לפתיחת מלחמה, חייב לדעת שכבר עכשיו יש מלחמה

סימון מושיאשוילי:  אנחנו חייבים לתת את הדעת לזה כדי שזו לא תהיה מחלה מדבקת

אימאן ח'טיב יאסין: אני שומעת את הכאב של האדון שמדבר על העובדים והעובדות

אימאן ח'טיב יאסין:  כיוון שאני מכירה חלק מהעובדים שעובדים במגדל העמק, בסנפרוסט, אני יודעת איזה שכר הם משתכרים

אימאן ח'טיב יאסין:  למה בכלל יוצאים לעבודה כזאת - נשים לרוב - בגילאי 40 ו-50?  כי הם חיים מתחת לקו העוני

אימאן ח'טיב יאסין:       אני במקור מעראבה, מאל- בטוף – זה העמק הכי גדול בארץ

אימאן ח'טיב יאסין:  כשהיינו קטנים, כשהיינו ילדים וילדות, השדות נתנו לנו לחיות בכבוד

אימאן ח'טיב יאסין:  מה עושים עכשיו הפאלחים? הם נוטעים, זורעים קצת אבטיח, קצת מלון

אימאן ח'טיב יאסין:  מדובר על שישים ומשהו אלף דונם שיכול להביא תוצר חקלאי למדינה כולה בלי צורך לייבא כלום

אימאן ח'טיב יאסין:  מה עשו? הרעיבו את הפלאחים כך שהם הגיעו לנקודה שלא שווה להם לנטוע

אימאן ח'טיב יאסין:  "אבטיח אל-בטוף" היה פעם דגל, סמל בכל הארץ

אימאן ח'טיב יאסין:  עכשיו אנחנו קונים קילו בשבעה ובשמונה שקלים שמייבאים מחו"ל

אימאן ח'טיב יאסין:       הכל מתחיל ונגמר במדיניות ממשלה

אימאן ח'טיב יאסין:  הממשלה רוצה קפיטליזם במקום הזה, לא משהו אחר

אימאן ח'טיב יאסין:  לא אכפת לה מאזרחים, לא אכפת לה מדוח העוני שיצא לא מזמן שמראה ש-52% מהילדים חיים מתחת לקו העוני

אימאן ח'טיב יאסין:  לוועדה הזאת יש סמכות

אימאן ח'טיב יאסין:  צריך ללכת לכיוון של להחיות את החקלאות, כדי שכולם יחיו בטוב, גם אלה שזורעים, גם אלה שמעבדים במפעלים, גם אלה שיושבים סביב השולחנות שיוכלו לאכול ולחיות בכבוד

ולדימיר בליאק: לפני שנה או שנתיים היה דיון באותו נושא, רק שזה היה בממשלה אחרת

מרדכי חזיזה: נכון

ולדימיר בליאק: עצם העובדה שחזרתם לפה היום אומר שנכשלנו

ולדימיר בליאק:  גם הממשלה הקודמת נכשלה וגם הממשלה הזאת

ולדימיר בליאק:  אסור שהמפעל הזה ייסגר, כי יש לו משמעות חברתית, משמעות הרבה יותר רחבה מהנושא הכלכלי הצר

ולדימיר בליאק:  אנחנו צריכים לעשות הכל כדי שהוא לא ייסגר ואפילו יתעצם בעקבות הדיון הזה

ולדימיר בליאק:  השאלה מה אנחנו עושים כדי שלא נחזור לפה עוד שנה או שנה וחצי עם פחות עובדים ועם אותה בעיה

ולדימיר בליאק:  אם לא נשכיל לבצע לאורך זמן איזו שהיא מדיניות מוסדרת בנושא של תעשייה, בנושא של חקלאות, בנושא של הסיוע לתעשייה המקומית, אנחנו נחזור לנקודה יותר נמוכה

ולדימיר בליאק:  אם לא תהיה מדיניות ברורה, מוסדרת, חכמה לגבי התמיכה בחקלאות ובתעשייה המקומית בשילוב נכון של ייבוא, נחזור לאותו מקום

אימאן ח'טיב יאסין: צריך לזכור, כבודו, שכבר פיטרו 23 עובדים באוגוסט, זה לא רק 53 העובדים שמדברים עליהם עכשיו

מרדכי חזיזה: אתם יודעים מה ההבדל בין עובד פרי הגליל ליבואן? שהיבואן הוא מונופוליסט, הוא קיבל מהמדינה מונופול לפגוע בנו

מרדכי חזיזה:  מה חסר במדינה הזאת? מה אין לנו בשפע? בואו ננצל את מה שיש, את השפע שנתן לנו הקדוש ברוך הוא

מרדכי חזיזה:  זו ארץ זבת, חלב ודבש

מרדכי חזיזה:  למה שנלך לרעות בשדה של אחרים שרחוקים מאיתנו, שלא מכירים בנו? למה לא לתת לנו את הצ'אנס לייצר במדינה? אני מבקש שלא תשכחו אותנו

גל ברנס: למדינה יש שני כלים בעולמות המפעלים והתעשייה

גל ברנס:  הכלי העיקרי שמשתמשים בו באופן תדיר זה מענקים להשקעות, להגדלת פריון ותחרות

גל ברנס:  נעשות הרבה השקעות בפריפריה, גם בצפון וגם בדרום, כשהמטרה היא שמהפעלים - -     

ינון אזולאי: דרך איפה מקבלים אותו?     

גל ברנס: ממשרד הכלכלה

ינון אזולאי: בעידוד השקעות הון?     

גל ברנס: דרך עידוד השקעות הון למי שהוא יצואן

ינון אזולאי: אני לא סתם שואל, כי בתקציב 2024 הורידו את התקציב של עידוד השקעות הון

גל ברנס: למסלול שרלוונטי למפעלים האלה לא הורידו את התקציב

משה גפני: האם את המכס על החקלאות התעשייתית אתם מחזירים?      

ולדימיר בליאק: המפעל קיבל מענקים בשנים האחרונות?     

גל ברנס: אני לא יודע להגיד אם המפעל הגיש

משה גפני: האם אתם מחזירים את המכס על החקלאות התעשייתית? כי אם לא, אין לחקלאים מה לגדל יותר, אין להם סיבה לגדל, וגם אף אחד לא יקנה מהם

משה גפני:  יש במשרד האוצר רצון לעודד את התעשייה התורכית, את החקלאות התורכית

משה גפני:  הייתה הבטחה שמעלים את המכס לחקלאות התעשייתית - איפה זה עומד? לפחות שהם יוכלו  להגיד לבעלים של המפעל שלא לוקחים מתורכיה אלא לוקחים מהגליל

גל ברנס: אני לא מכיר כזאת הבטחה

גל ברנס:  צריך לזכור שמדובר בשוק שהוא מעל 70% ייצור מקומי ויש בו שחקן עם מעל ל-60% נתח שוק: תנובה

גל ברנס:  זה לא שוק שהוא תחרותי היום, וגם המחירים בו מאוד גבוהים בהשוואה בינלאומית

משה גפני: איך הגענו לתנובה?     

גל ברנס: השוק של החקלאים נשלט במעל 60% על ידי תנובה

משה גפני: במהלך הזה אתם מפסידים כסף ותגרמו לכך שתצטרכו לתת מענקים למפעל שעתיד להיסגר

משה גפני:  מה ההיגיון בזה?              

גלעד קריב: האם באיחוד האירופאי קיימים מכסים?     

גל ברנס: בתעשייה כמעט ולא

גלעד קריב: בתעשייה החקלאית?     

גל ברנס: אני לא יודע להגיד על תעשייה חקלאית

גלעד קריב: מי יודע להגיד? אתם תמיד מנסים להשוות אותנו לאיחוד האירופאי

גלעד קריב:  תלכו לעשות שיעורי בית

גלעד קריב:  איך אתם מגיעים לדיון כזה כשאתם לא יודעים?     

משה גפני: אם מישהו חושב שאנחנו עושים היום דיון ואחרי זה הולכים לדרכנו - הוא פשוט טועה

משה גפני:  פרי גליל הוא דוגמה לתעשיית החקלאות בכל הארץ

משה גפני:  לפני שאני אבוא לאשר פה תקציב, אני אדון על פרי גליל פעם נוספת

משה גפני:  תעשו את החשבון אם כדאי לכם לריב איתי

משה גפני:  זה לא יגמר בישיבה אחת

ולדימיר בליאק: תנובה היא חברה פרטית, נכון?     

גל ברנס: כן

ינון אזולאי: סינית

גלעד קריב: הגיע הזמן לחזור לקואופרטיבים ישראלים במדינה

גלעד קריב:  אם ניתן לכם להמשיך, אתם תפריטו את הכל

גלעד קריב:  גם את צה"ל הייתם מפריטים

גלעד קריב:  הכל צריך להפריט מבחינתכם

ולדימיר בליאק: משרד הכלכלה, האם אתם רואים את הדוחות לפני שאתם מאשרים את המענקים?      

משה גפני: משרד האוצר, מה אתה מציע לעשות?     

גל ברנס: יש למדינה שני כלים

גל ברנס:  כלי אחד זה השקעות, כלי שני זה קרן סיוע למפעלים במצוקה

ינון אזולאי: יש גם כלי שלישי, שזה ביטוח לאומי, לשלוח את העובדים, נכון?      

גל ברנס: זה כלי שאנחנו פחות מעדיפים

ינון אזולאי: אבל זה מה שקורה

משה גפני: האם היום תחזירו את המכס?     

ינון אזולאי: זו רק טעות סופר, אתם אפילו לא צריכים להתאמץ

משה גפני: אני לא מתכוון לשתוק על זה

משה גפני:  עוד יבואו ויגידו לי - "אתה פה כבר כל כך הרבה שנים, למה לא תיקנת?" את זה אני לא רוצה שיגידו לי

גל ברנס: המכסים זה איזון בין הדברים

משה גפני: כשהורדתם את המכסים על הטונה, המחירים רק עלו

גל ברנס: מחירי הטונה ירדו ב-9%

משה גפני: עם הנתון של ה-9% אתם מסתובבים כמו איזה קמע

משה גפני:  לא ירד ולא כלום

גל ברנס: גם מחירי הדגים ירדו באופן דרמטי

ינון אזולאי: אתה רוצה להסתובב איתי בשווקים? אני מוכן להסתובב איתך בשווקים ולהראות לך שמחירי הדגים לא ירדו

ינון אזולאי:   מתי הם ירדו ב-9%? באותו רגע

ינון אזולאי:  אחר כך הם עלו

ינון אזולאי:  האם בדקתם את הטיב של השעועית המיובאת שנמכרת בשבעה שקלים? אני לא בטוח שפרי גליל מוכרת שקית של שעועית ב-15 שקלים

גל ברנס: זה הנתון

ינון אזולאי: זה לא הנתון, כי אתה קונה את זה ב-13 שקל

גל ברנס: המחיר הממוצע של פרי גליל בשנה האחרונה היה 14 שקלים

מרדכי חזיזה: אם תיקח את המוצר של סנפרוסט ותשווה אותו למוצר של פרי הגליל, אתה תראה את אותו מוצר, את אותו מגדל, את אותו קטיף

מרדכי חזיזה:  מה ההבדל? המחיר של פרי הגליל הוא עממי, המחיר של פרי הגליל יותר זול מאשר כולם

גלעד קריב: בכמה מתוך מדינות ה-OECD יש מכס על תוצרי תעשייה חקלאית מהסוג שהיושב ראש מדבר עליהם? הפכתם את ישראל למקום הכי קיצוני בהורדת המכסים

משה גפני: משרד הכלכלה, בקשה

גלעד קריב: אולי משרד הכלכלה יודע בכמה מדינות יש מכסים

יפעת ענבר: כמו שנאמר כאן, אנחנו מלווים את המפעל שנמצא בקשיים כלכליים כבר מעל לעשור

יפעת ענבר:  המשרד העניק מענק של מיליוני שקלים לשימור עובדים בגלגול הקודם

ינון אזולאי: האם אפשר לתת לנו את השנים ואת הסכומים?     

יפעת ענבר: 2012-2017 – סדר גודל של שבעה מיליון ₪

יפעת ענבר:  חלק מהתנאי שם היה שימור העסקת עובדים

ינון אזולאי: עד מתי? השימור היה עד 2017?      

יפעת ענבר: אני לא בטוחה בנוגע לשאלה הזאת

ינון אזולאי: אגב, אתם בודקים שהם לא מפטרים עובדים?      

יפעת ענבר: המענק ניתן דרך רשות ההשקעות

יפעת ענבר:  המענק לא ניתן בפעם אחת, הוא ניתן על בסיס עמידה ביעדים, כאשר חלק מהדברים שנבדקו זה גם הנושא הזה

יפעת ענבר:   המפעל לא פנה אלינו לבקש סיוע כלכלי ולכן לא יכולנו לבחון את הנושא

יפעת ענבר:  ככל שזה יעלה מהמפעל נבדוק ונראה מה ניתן לסייע

משה גפני: מוטי, האם תוכל לשאול את מושיק למה הם לא ביקשו מענק והם שלחו מכתב פיטורים?     

מרדכי חזיזה: אני אבדוק

מרדכי חזיזה:  אחת מהטעויות הייתה שהגבלתם אותם לא לפטר עובדים במשך תקופה קצרה מאוד

מרדכי חזיזה:   אם אתה מקבל מענק מהמדינה, אתה צריך להתחייב שבחמש-שש שנים הבאות אתה לא נוגע בעובדים

מרדכי חזיזה:  אם אתה מקבל מענק ואחר כך מפטר עובדים, בעצם לא עשית כלום

מרדכי חזיזה:  למה כל הגופים התלבשו על עובדים שאין להם את היכולות להתמודד עם אף אחד? אם אף אחד לא עונה, בטוח שלא נוכל להתמודד עם אף אחד

יפעת ענבר: על פנייה מהמפעל אנחנו יכולים להגיב, אבל אם אין פנייה אנחנו לא יכולים להגיב

יפעת ענבר:  אני אשמח שתגיד לי למי פנית כדי שאני אעקוב אחרי הנושא

יפעת ענבר:  אנחנו מלווים את המפעל ובקשר איתו בצורה רציפה כדי לוודא שיש פעילות של המפעל

משה גפני: האם את יודעת לענות על השאלה של חבר הכנסת קריב?     

יפעת ענבר: לא בדקתי ספציפית לגבי המוצרים האלה

יפעת ענבר:  יש מכסים על מוצרי חקלאות מעובדים במדינות האיחוד האירופאי, אבל אני לא יודעת להגיד לך כמה

גלעד קריב: שמענו על מדיניות משרד האוצר בנוגע לכלים שעומדים לממשלה, הבעיה ששני כלים הושמטו

גלעד קריב:  האחד זה מכסי מגן שמסתבר שקיימים במדינות שיש בהן שוק חופשי

גלעד קריב:  זה לא שבכל העולם אין מכסים ואנחנו מצטרפים לעולם

גלעד קריב:  אנשי משרד המשפטים בדיון בוועדת חוקה על הסכמי הסחר אמרו שישראל הולכת לקיצון בפרשנות הסכמי הסחר החופשי, כך שדברים שאפשר היה לעשות שלא באמצעות מכרוז שפתוח לשחקנים בעולם לא מתקיימים בישראל

גלעד קריב:  ישראל הלכה למקום הכי קיצוני בנושא המכסים ובנושא המכרוז ופשוט הורגים את החקלאות הישראלית ואת התעשייה שקשורה לזה

גלעד קריב:  שמשרדי הממשלה יציגו בדיון הבא את רשימת המכסים והגובה שלהם בכל מדינות ה-OECD

גלעד קריב:  הם בכוונה לא עושים את זה

משה גפני: את מודעת לזה שיש פיטורים של כמעט חצי מהעובדים והמפעל בסכנת סגירה? אתם המשרד שמופקד על העניין הזה

יפעת ענבר: כמו שציינו, אנחנו בקשר עם המפעל

יפעת ענבר:  מאז פרוץ המלחמה אני בשיחות עם מנהל המפעל ועם אושיק כדי לוודא מה מצבם

יפעת ענבר:  הם לא באו עם בקשה מסוימת לסיוע, לכן קשה לנו לתת לזה מענה

יפעת ענבר:  אני מזמינה את המפעל לפנות, להגיד מה הם צריכים, כדי שניתן יהיה לראות מה אפשר לסייע

יפעת ענבר:  אני בקשר רציף עם מנהל המפעל ועם המנכ"ל כמעט פעם בשבוע בשלושת החודשים האחרונים

משה גפני: מה הוא אמר לך?     

יפעת ענבר: אנחנו מדברים על התפעול בתקופת החירום, בתקופה הקשה הזאת, על איך הם מחזיקים מעמד

יפעת ענבר:  הנושא הזה עלה בשיח של הימים האחרונים

מרדכי חזיזה: הייתי מציע לך לבוא למפעל, כי מה שנראה בעין שונה מהתאוריה

מרדכי חזיזה:  כשרואים את אותה אימא בקו ייצור שעובדת כדי לא להיות נזקקת, כשרואים את האנשים המבוגרים, זה כאב לב

יפעת ענבר: הייתי במפעל, וגם נציגי המשרד היו במפעל בעבר, לא בתקופה האחרונה

יפעת ענבר:  אני אשמח להגיע למפעל

דוד מנביץ': החשש הוא שפרי הגליל הוא רק הסימפטום, כמו שאמר כבודו, והבעיה הרבה יותר רחבה

דוד מנביץ':  אני רוצה לציין את מה שנאמר על ידי ה-OECD, קרן המטבע הבין לאומית וארגון המזון העולמי

דוד מנביץ':  מה הם אומרים? "הגנה על החקלאות המקומית באמצעות מכסי מגן ומכסות ייבוא לא יעילה, לא רצויה ונכון להחליפה, אבל אין לבצע אותה מבלי להבטיח מראש סיוע ישיר וראוי שמטרתו בין השאר להבטיח את ביטחון המזון של ישראל

דוד מנביץ': " הם מציעים להמיר את התמיכה באמצעות המכסים בסיוע תקציבי ישיר לחקלאות בסדר גודל של 0

דוד מנביץ': 5% מהתוצר המקומי

דוד מנביץ':  אתם יודעים כמה ברפורמה נותנים לחקלאים תמיכה ישירה? 100 שקל לדונם

ינון אזולאי: לא משנה מה אתה מגדל

דוד מנביץ': זה מגיע ל-300 עד 400 מיליון שקל, שזה בין 5% ל-10% ממה שצריך ומה שנותנים במדינות האיחוד

דוד מנביץ':  אם לא נטפל בבעיה הזאת בכל התוצרת החקלאית, לא רק במה שעושים פרי הגליל, תהיה בעיה מול התעשייה

משה גפני: מה אתה מציע?     

דוד מנביץ': אם רוצים לאמץ את מה שהציעו לנו והמליצו לנו כמדיניות הנכונה, צריך לאמץ אותה עד הסוף, כשאת התקציב, את הסיוע הישיר צריך להגדיל כמו שמקובל במדינות ה-OECD

דוד מנביץ':  אני מבין שבטווח הקצר תקציב כדי לתמוך לא יהיה, לכן אין ברירה לחזור בטווח הקצר למדיניות הישנה של הגדלת המכסים שהיא לא נכונה לטווח ארוך

משה גפני: אתה אומר שעם סיוע אפשר לחיות עם מדיניות נכונה

דוד מנביץ': נכון, ואז אנחנו משווים את התנאים למה שמקובל ב-OECD

משה גפני: ככל הנראה זה לא הולך לקרות בטווח הנראה לעין, לכן צריך להעלות את המכס חזרה

משה גפני:  מה אתה מביא את ה-OECD כאילו הם יותר חכמים מאיתנו?     

ינון אזולאי: גם את ה-100 שקל הם לא נתנו

ינון אזולאי:  אני חושב שעוד לפני זה צריך ללכת לחקלאים ולבדוק את מחירי המים, כמה נותנים להם הנחה על המים

ינון אזולאי:  את כל מה שרק אפשר מעמיסים על החקלאים, כך שבסוף הם נמצאים במצב שהם מתים למכור את הפירות ואת הירקות שלהם ומפסידים כסף

דוד מנביץ': ינון, התקציב הזה של החצי אחוז מהתמ"ג כולל תמיכה במים - מדובר בשבעה וחצי מיליארד שקל

דוד מנביץ':  אנחנו נשב פה עוד עשרות שנים על אותה בעיה

נמרוד הגלילי: אנחנו בלשכות המסחר תומכים במענק ובעידוד החקלאים על מנת להפחית את יוקר המחייה

נמרוד הגלילי:  אם נביא לפה העלאת מכסים, אנחנו נפגע ונירה בעצמנו, הדבר יביא לעליית מחירים

גלעד קריב: למה בכל אירופה זה בסדר ופה לא?      

נמרוד הגלילי: אני חושב שצריך לתת תמיכה ישירה לחקלאים

ינון אזולאי: אתה חושב שצריך לתת להם צדקה, זה מה שאתה אומר

ינון אזולאי:  הם צריכים לחיות בכבוד

ינון אזולאי:  היבואנים משחקים עם כל השוק

גלעד קריב: הריכוזיות בענף המזון רק הולכת וצומחת

משה גפני: ובינתיים המחירים עולים, בינתיים לא קרה שום דבר בגלל הורדת המכסים

משה גפני:  מה שקרה זה שהמחירים עלו, העובדים פוטרו והחקלאות נרמסה

משה גפני:  אתה איגוד לשכות המסחר, מייצג את היבואנים

משה גפני:  יבואנים התעשרו

ינון אזולאי: המחזורים של רשתות המזון לא ירדו בקורונה ולא בחרבות ברזל

נמרוד הגלילי: אני חושב שיש פה בעיה של תמיכה ישירה בחקלאות המקומית

נמרוד הגלילי:  לא צריך להאשים את היבואנים

גלעד קריב: האם אתה יודע בכמה מדינות האיחוד האירופאי קיימים מכסי מגן על מוצרי תעשייה חקלאית?     

נמרוד הגלילי: אין לי תשובה לתת לך עכשיו

גלעד קריב: אני לא מבין איך אתם מסבירים בכזאת נחרצות שהשארת מכסים זו מדיניות לא נכונה כשאתם לא יודעים בכמה מדינות יש מכסים

אליהו דלל: לפני כ-30 שנה הייתה תכנית החשיפה

אליהו דלל:  המטרה שלה הייתה להקטין את המכסים, להקטין תעשייה, להקטין חקלאות, שיהיה יותר שוק חופשי

אליהו דלל:  נתנו למפעלים להתארגן בנושא הזה, יצרו מצב שבו המדינה תוכל לשמור על עצמה, להקטין את יוקר המחייה ושנהיה יותר בהייטק, פחות בתעשייה ופחות בחקלאות

אליהו דלל:  הנושא הזה לא הצדיק את עצמו, ואנחנו רואים את זה היום במלחמה

אליהו דלל:  בשנים האחרונות הייתה פה רמיסה של החקלאות בצורה כזאת שרצו לייבא הכל

אליהו דלל:  פשוט פרצו את הגדרות

אליהו דלל:  אותו דבר עם התעשייה, רצוי שתהיה פה תעשייה בסיסית

אליהו דלל:  יש פה גם תעשיית לואו-טק

אליהו דלל:  לא כל דבר צריך להביא מחוץ לארץ, וראינו את זה גם בתקופת המלחמה

אליהו דלל:  אני חושב שהמדינה צריכה לעשות חושבים ולראות איזה תעשיות, איזה חקלאות לקדם במדינה הזאת - רק אחרי זה לחשוב על פתיחת השוק בצורה גורפת

אליהו דלל:  ראינו שפתיחת השוק בצורה גורפת לא מביאה לירידה ביוקר המחייה, היא נותנת לאחרים להתעשר

אליהו דלל:  גם אלה שמייבאים מסתכלים על השוק וקובעים את המחיר לפי השוק, לא לפי המחיר שבו הוא קנו

טלאל הייב: במכולת של אחיין שלי שקית שעועית פרי גליל עולה 10 שקלים לעומת 12 שקלים שעולה שקית שעועית שהביאו מחו"ל - איפה ההיגיון פה?     

משה גפני: יש בקרב היבואנים אנשים מאוד חזקים שיש להם השפעה על הממשלה

משה גפני:  אתה צריך לשלם בשביל זה שני שקלים יותר

ינון אזולאי: אחיין שלך צריך להגיד תודה שהיבואנים הסכימו שבכלל פרי גליל יהיה על המדף

ינון אזולאי:  מה הם עושים? הם באים לרשתות המזון הגדולות ואומרים, "חבר'ה, לא לשים את החברה הקטנה הזאת שהיא יותר זולה, שימו רק את החברות הגדולות שאנחנו מייבאים כי אם לא, אנחנו לא מייבאים לכם את שאר הדברים"

ינון אזולאי:  רשתות המזון הגדולות זה חלק מיוקר המחייה

ינון אזולאי:  אם אנחנו כבר מדברים, הגיע הזמן לקנות את התחליפים

נמרוד הגלילי: אני חושב שאם נלך לכל רשתות המזון נראה את פרי הגליל במקום מכובד ביותר, על המדף הראשי

ינון אזולאי: דיברתי על מה שקורה בכלל

גלעד קריב: עוד שנייה רשתות המזון הופכות ליבואניות בעצמן

משה גפני: אני הולך לקיים דיון נוסף

משה גפני:  הפיטורים האלה לא מקובלים עלי, אני מבקש לבטל את המכתבים

משה גפני:  אני מבקש לדעת ממשרד האוצר לגבי הנושא של המכס על החקלאות התעשייתית, האם מעלים את זה חזרה

משה גפני:  אני מבקש שתתנו לנו תשובה לפני שמגיע לכאן התקציב

משה גפני:  אנחנו דורשים להעלות חזרה את המכס - זאת הייתה טעות להוריד את המכס, כי זה פוגע במפעל כמו פרי גליל, זה פוגע בהרבה מאוד - אלא אם כן יש מישהו במשרד האוצר שמאוד מעוניין לעזור לתורכיה על פני חקלאי הגליל

משה גפני:  אם כן, אני מסיר את ידיי מהעניין

משה גפני:               אני מבקש ממשרד הכלכלה לבוא בדברים עם הנהלת המפעל, לדעת מה צריך לעשות על מנת שמכתב הפיטורים יבוטל, מה המציאות של לסייע להם

משה גפני:  משרד החקלאות, אני מבקש את הטיפול שלכם בעניין כי זו פגיעה אנושה בחקלאות

משה גפני:  אני לא מבין למה שר החקלאות לא עומד על רגליו האחוריות, למה הוא כל הזמן מדבר איתי על דברים אחרים

משה גפני:  אני מבקש לעשות את הדבר המתחייב

משה גפני:  משרד החקלאות הוא המשרד שמופקד על העניין הזה

משה גפני:  אני מבקש ממשרד החקלאות שייתן תשובה לגבי העניין הזה

גלעד קריב: אפשר לבקש מהממשלה להציג את הנתונים?      

משה גפני: אנחנו רוצים לדעת מה קורה במדינות אחרות בעולם לגבי העניין הזה של מכס על תוצרת חקלאית

נאור שירי: יש מסמך של המ

נאור שירי: מ

נאור שירי: מ על זה

משה גפני: שהמשרד יאמר

משה גפני:  המשרד צריך לקבל החלטות

משה גפני:  המ

משה גפני: מ

משה גפני: מ נותן לך את המידע

משה גפני:  הם צריכים לשנות דברים

נאור שירי: יש לי הרגשה שהם לא רוצים

משה גפני: זה לא המצב

משה גפני:  בכל משרד יש מי שבעד, מי שנגד

משה גפני:  צריך לעמוד בתוקף על כך שהעניין הזה יוסדר

אורי צוק בר: שר החקלאות פנה לשר האוצר מספר פעמים כדי לעשות את התיקונים במוצרי ירקות התעשייה, להחזיר את המכס, כפי שגם היו על זה הסכמות מקצועיות לפני שנה וחצי

אורי צוק בר:  גם הצגנו והראינו שאין בזה תרומה משמעותית, אין בזה שיפור לצרכן

משה גפני: מה אתה אומר לנו?     

גלעד קריב: אז למה השר הצביע בעד התקציב?     

משה גפני: הוא שלח לי העתק מהמכתב שהוא שלח לסמוטריץ'

משה גפני:  עם כל הכבוד, הוא שר חשוב בממשלה הזאת

משה גפני:  הנושא הזה פשוט יפיל את החקלאים

גלעד קריב: אתמול שמעתי ראיון עם שר החקלאות, 20 דקות הוא דיבר ברשת ב'

גלעד קריב:  הוא לא העלה את הדרישה לתיקון הטעות, הוא לא אמר שהוא לא יתמוך בתקציב אם זה לא יטופל

נאור שירי: מדירים את משרד החקלאות מכל במה אפשרית

משה גפני: אני מבקש את התשובות לפני שהתקציב מגיע לכאן